Hari a Chakawa da Kawu
Hare-haren Arewacin Najeriya a watan Janairun 2014 wani jerin kisan kiyashi ne na ƴan ta’adda da suka faru a watan Janairun 2014 a Kawuri, Jihar Borno da kuma a kauyen Chakawa, karamar Hukumar Madagali, Jihar Adamawa (hari a lokaci ɗaya, amman wuri daban-daban). An dai ɗora alhakin dukkan hare-haren kan ƴan kungiyar Boko Haram wacce tayi ƙaurin suna wajen kai hare-hare, musamman a yankin arewa maso gabashin Najeriya.

A ranar 31 ga watan Janairu, an kashe wani fasto da membobin ikilisiyarsa su 10 a Chakawa.

26 ga watan Janairu 
A daren ranar 26 ga watan Janairu an kai wasu hare-hare guda biyu a Kawuri, jihar Borno da cocin Katolika ta ƙauyen Chakawa, karamar hukumar Madagali, jihar Adamawa .   

A Kawuri, wani ƙauye a karamar hukumar Konduga, jihar Borno (wanda ke da tazarar kilomita 37 daga kudu maso gabashin Maiduguri ), an kashe mutane 85 cikin dare.    Ana dai ɗora alhakin hare-haren kan kungiyar Boko Haram . 

A Chakawa (garin da aka fi sani da sunan Waga Chakawa) an yanka maƙogwaron wasu da yawa daga cikin masu bauta a cocin, yayin da aka harbe wasu. An kiyasta cewa an kashe mutane 31,  amma adadin ya ƙari zuwa 41. 

Adadin waɗanda suka mutu na karshe ya kai a ƙalla jummullar mutane 138.

Manazarta 

2014 Kashe-kashe a Najeriya
Jihar Borno
Jihar Adamawa
Hare-haren Boko Haram